
ΤΕΥΧΟΣ ΔΕΥΤΕΡΟ 


Αρ. Φύλλου 606 


16 Μαΐου 2002 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΧΡΥΣΟΣΤΟΜΕΙΟΝ ΙΔΡΥΜΑ» και κύ¬ 
ρωση του οργανισμού αυτού. 1 

Έγκριση τροποποίησης διατάξεων του Οργανισμού 
του Κοινωφελούς Ιδρύματος με την επωνυμία «ΔΕ- 
ΚΑΖΕΙΟ ΓΗΡΟΚΟΜΕΙΟ - Ο ΑΓΙΟΣ ΝΙΚΟΛΑΟΣ» που 
κυρώθηκε με το αριθ. 375/24.6.1967 Β.Δ. (ΦΕΚ 
115Α') και τροποποιήθηκε με το από 5.3.1974 Π.Δ. 


(ΦΕΚ 64Α). 2 

ΑΠΟΦΑΣΕΙΣ 

Καθορισμός ανωτάτου ορίου έκδοσης εγγυητικών επι¬ 
στολών από την «ΣΥΝΕΤΑΙΡΙΣΤΙΚΗ ΤΡΑΠΕΖΑ 
ΕΒΡΟΥ ΣΥΝ.ΠΕ». 3 

Καθιέρωση εργασίας πέραν από το κανονικό ωράριο 
υπαλλήλωντης Γ ενικής Γ ραμματείας Πληροφορια¬ 
κών Συστημάτων (Γ.Γ.Π.Σ.) του Υπουργείου Οικο¬ 
νομικών. 4 


Τροποποίηση της αριθμ. 451/2001 ΚΥΑ «Καθεστώτα 
ενισχύσεων του Κοινοτικού Πλαισίου Στήριξης 
2000 - 2006 για επενδύσεις στις γεωργικές εκμε¬ 


ταλλεύσεις». 5 

Παραίτηση Μέλους της Ρυθμιστικής Αρχής Θαλασ¬ 
σίων Ενδομεταφορών (ΡΑΘΕ). 6 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση σύστασης του κοινωφελούς ιδρύματος με την 
επωνυμία «ΧΡΥΣΟΣΤΟΜΕΙΟΝ ΙΔΡΥΜΑ» και κύρωση 
του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 13.405/2.5.2001 πράξη της Συμβολαιογρά¬ 


φου Αθηνών Αναστασίας συζύγου Γεωργίου Φούλια με 
την οποία ο Επίσκοπος Κυανέων Χρυσόστομος (κατά κό¬ 
σμο Γεώργιος Μαυρογιαννόπουλος) σύστησε κοινωφε¬ 
λές ίδρυ μα με τη ν επωνυ μία «ΧΡΥΣΟΣΤ Ο Μ ΕIΟ Ν ΙΔΡΥΜΑ» 
και με έδρα το Δημοτικό Διαμέρισμα Δαμαριώνα του Δή¬ 
μου Δρυμαλιάς. 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 29.10.2001 γνωμοδότηση του Συμβουλίου 
Εθνικών Κληρ/των. 

4. Την αριθ. 1100383/1330/Α0006/31.10.2001 κοινή 
απόφαση του Πρωθυπουργού και του Υπουργού Οικονο¬ 
μικών με την οποία ανατέθηκαν αρμοδιότητες στους Υφυ¬ 
πουργούς Οικονομικών (ΦΕΚ 1485/Β'). 

5. Την αριθμ. 6459/31.10.2001 απόφαση του Πρωθυ¬ 
πουργού και του Υπουργού Υγείας και Πρόνοιας με την 
οποία ανατέθηκαν αρμοδιότητες στους Υφυπουργούς 
Υγείας και Πρόνοιας (ΦΕΚ 1480/Β ). 

Με πρόταση του Υπουργού Παιδείας & Θρησκευμάτων 
και των Υφυπουργών Οικονομίας και Οικονομικών και 
Υγείας και Πρόνοιας, αποφασίζουμε: 

ΑΡΘΡΟ μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΧΡΥΣΟΣΤΟΜΕΙΟΝ ΙΔΡΥΜΑ», η οποία 
έγινε από τον Επίσκοπο Κυανέων Χρυσόστομο (κατά κό¬ 
σμο Γεώργιο Μαυρογιαννόπουλο) με την αριθ. 
13.405/2.5.2001 πράξη της Συμβολαιογράφου Αθηνών 
Αναστασίας συζ. Γεωργίου Φούλια. 

Το ίδρυμα τούτο αποτελεί Νομικό Πρόσωπο ιδιωτικού 
δικαίου, υπάγεται στην εποπτεία και τον έλεγχο των 
Υπουργών Οικονομίας και Οικονομικών, Εθνικής Παιδεί¬ 
ας και Θρησκευμάτων και Υγείας - Πρόνοιας και διέπεται 
από τις διατάξεις της ανωτέρω συστατικής του πράξης, 
του παρακάτω οργανισμού, του Α.Ν. 2039/1939 και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατρία 
(13) άρθρα και καταχωρίζεται παρακάτω: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΧΡΥΣΟΣΤΟΜΕΙΟΝ ΙΔΡΥΜΑ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΧΡΥΣΟΣΤΟ- 
ΜΕΙΟΝ ΙΔΡΥΜΑ», που συστήθηκε από τον Επίσκοπο Κυα- 
νέων Χρυσόστομο (κατά κόσμο Γεώργιο Μαυρογιαννό- 
πουλο) με την αριθ. 13.405/2.5.2001 πράξη της Συμβο¬ 
λαιογράφου Αθηνών Αναστασίας συζ. Γεωργίου Φούλια 
αποτελεί νομικό πρόσωπο ιδιωτικού δικαίου και διέπεται 
από τις διατάξεις της ανωτέρω συστατικής πράξης, του 
παρόντος οργανισμού, του Α.Ν. 2039/1939 όπως κάθε 
φορά ισχύει ο νόμος αυτός και των διαταγμάτων που εκ- 
δόθηκαν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι το Δημοτικό Διαμέρισμα 
Δαμαρίωνατου Δήμου Δρυμαλιάς. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος 
έγκρισης της σύστασής του. 

Άρθρο 2 
Σκοπός 

Σκοποί του ιδρύματος είναι: 

α) η οικονομική ενίσχυση οικονομικά αδυνάτων από το 
Δημοτικό Διαμέρισμα Δαμαριώνα του Δήμου Δρυμαλιάς 
και ενδεικτικά η παροχή βοηθημάτων σε μαθητές, σε φοι¬ 
τητές, σε πάσχοντες και ανίκανους προς εργασία κατοί¬ 
κους Δαμαριώνα και σε νέες από το Δαμαριώνα που πρό¬ 
κειται να τελέσουν γάμο με νέο από το Δαμαριώνα και να 
κατοικήσουν μονίμως στο Δαμαριώνα και 

β) η εκπλήρωση κάθε άλλου Φιλανθρωπικού σκοπού 
που κατά την κρίση του Διοικητικού Συμβουλίου θα πρέ¬ 
πει να ενισχυθεί. 

Οι κατ’ έτος οικονομικές παροχές δεν επιτρέπεται να 
υπερβαίνουν τους τόκους των καταθέσεων του ιδίου 
έτους. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: οι καταθέσεις 
(κεφάλαιο με τους τόκους του) με αριθμό λογ/σμού 
(λογ/σμός προθεσμίας 040 885 47 858) στην Εθνική Τρά- 
πεζατης Ελλάδας 040 Κατάστημα Κεντρικό που ανέρχο¬ 
νται στο ποσό των εκατόν τεσσάρων χιλιάδων τριακοσίων 
εβδομήντα μια λιρών Αγγλίας και τριάντα πεννών (£ 
104.371,30) που αντιστοιχούν σήμερα σε πενήντα οκτώ 
εκατομμύρια εκατόν πέντε χιλιάδες εξακόσιες ενενήντα 
τέσσερις (58.105.694) δρχ. 

Η περιουσία του ιδρύματος είναι αναπαλλοτρίωτος. 

Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 


Άρθρο 4 
Διοίκηση 

1. Το ίδρυμα διοικείται από πενταμελές Διοικητικό Συμ¬ 
βούλιο που αποτελείται από τους: 

α) Μιχαήλ Γεωργίου Βερώνη, Πρόεδρο. 

β) Τονεκάστοτε ιερέατου Ιερού Ενοριακού Ναού της Με- 
ταμορφώσεως του Σωτήρος Δαμαριώνα, Αντιπρόεδρο. 

γ) Τον εκάστοτε πρόεδρο του τοπικού Συμβουλίου Δα¬ 
μαριώνα. 

δ) Τον εκάστοτε Δ/ντή του Δημοτικού Σχολείου Δαμα¬ 
ριώνα. 

ε) Ένα μέλος του τοπικού Συμβουλίου του Διαμερίσμα¬ 
τος Δαμαριώνα του Δήμου Δρυμαλιάς που θα ορίζεται με 
μυστική ψηφοφορία από όλα τα μέλη του άνω Τοπικού 
Συμβουλίου. 

2. Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από μυστική ψηφοφορία, τον Πρόεδρο, 
τον Γραμματέα και τον Ταμία, με εξαίρεση τον πρώτο 
πρόεδρο του Δ.Σ. που έχει κατά τα άνω ορισθεί με τη συ¬ 
στατική πράξη. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών, σύμφωνα με τις διατάξεις της συστατικής 
πράξης και του άρθρου 99 του Α.Ν. 2039/1939. 

4. Το Διοικητικό Συμβούλιο συνεδριάζει τακτικά κάθε έξι 
μήνες και εκτάκτως όποτε το ζητήσει ο Πρόεδρος ή τρία 
από τα μέλη του, με γραπτή αίτηση προς τον Πρόεδρο, 
πάντοτε όμως έπειτα από πρόσκληση του Προέδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει, υποχρεωτικά, να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από τρεις συνεχείς 
συνεδριάσεις, θεωρείται ότι έχει παραιτηθεί και η κενή 
θέση αυτού συμπληρώνεται κατά τα οριζόμενα στην 
παρ.3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρούνται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Τα μέλη του Διοικητικού Συμβουλίου προσφέρουντις 
υπηρεσίες τους χωρίς αμοιβή. Δικαιούνται, όμως, οδοι¬ 
πορικών ή άλλων εξόδων που δαπάνησαν για την εκτέλε¬ 
ση υπηρεσίας του ιδρύματος, εφόσον έγιναν έπειτα από 
ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και, γενικώς, αποφασίζει για κά¬ 
θε θέμα που αφορά τη διοίκηση και τη λειτουργία του, τη 

διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού του Α.Ν. 2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. Το Διοικητικό Συμβούλιο ειδικότερα: 
α) Καταρτίζει, ψηφίζει και υποβάλλει κάθε χρόνο για 
έγκριση, στην αρμόδια από το νόμο Αρχή, τον προϋπολο¬ 
γισμό και απολογισμό του ιδρύματος, σύμφωνα με τις 
διατάξεις των άρθρων 101 και 102τουΑ.Ν. 2039/1939 και 
του από 20.12.1939 βασιλικού διατάγματος (ΦΕΚ 522, 
τ.Α'). Μαζί με τον απολογισμό, καταρτίζει, ψηφίζει και 
υποβάλλει και το γενικό ισολογισμό του ενεργητικού και 
του παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις, γενικότε¬ 
ρα, της εργατικής νομοθεσίας. 

γ) Τα πρόσωπα που θα ενισχύονται οικονομικά θα επι¬ 
λέγονται από το Δ.Σ. του ιδρύματος. ΤοΔ.Σ. θα καθορίζει 
το ποσού που θα διατίθενται σε κάθε περίπτωση καθώς 
και σε περίπτωση που πρέπει να ενισχυθεί άλλος φιλαν¬ 
θρωπικός σκοπός. 

δ) Φροντίζει να τελείται κάθε χρόνο στον Ιερό Ναό Με- 
ταμορφώσεως Σωτήρος Δαμαριώνα μνημόσυνο στη μνή¬ 
μη του ιδρυτή και των αειμνήστων γονέων αυτού Στυλια¬ 
νού και Μαρίας, εντός του μηνός Αυγούστου. 

ε) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

στ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπρωσώπως 
ή με πρόσωπο που ορίζεται από αυτόν και εγκρίνεται με 
απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσειτην έναρξη καιλήξη αυ¬ 
τών και διευθύνει τις συζητήσεις. Οι προσκλήσεις για συ¬ 
νεδρίαση στέλνονται στα μέλη του Διοικητικού Συμβουλί¬ 
ου τουλάχιστον δέκα (10) μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σε 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελώντου Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί, όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 


ε) Αλληλογραφεί με τις Αρχές και υπογράφει άλατα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
και ορίζεται με απόφαση αυτού. 

Άρθρο 7 

Αρμοδιότητες Γ ραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός και τα διαχει¬ 
ριστικά) και τη σφραγίδατου ιδρύματος καιευθύνεταιγια 
την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Πρέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Διαδικασία χορήγησης οικονομικών ενισχύσεων 

1. Το Διοικητικό Συμβούλιο του ιδρύματος καλεί με προ¬ 
κήρυξη - πρόσκλησή του κάθε χρόνο, όλες τις ενδιαφε- 

ρόμενες που δικαιούνται οικονομική ενίσχυση για την 
αντιμετώπιση των δαπανών του γάμου τους, να υποβάλ¬ 
λουν σ’αυτό μέσα σε τακτή προθεσμία, σχετική αίτηση με 
τα απαραίτητα δικαιολογητικά που αναφέρονται στην πα¬ 
ραπάνω προκήρυξη - πρόσκληση. Αντίγραφο της προκή¬ 
ρυξης - πρόσκλησης πρέπει, με φροντίδα του Διοικητικού 
Συμβουλίου του ιδρύματος, νατοιχοκολλείται, με αποδει¬ 
κτικό έξω από τα γραφεία του ιδρύματος και του Δημοτι¬ 
κού Διαμερίσματος Δαμαριώνος του Δήμου Δρυμαλιάς, 
καθώς και έξω από τον Ιερό Ναό και να δημοσιεύεται μια 
φορά σε μια τοπική, κατά προτίμηση ημερήσια, εφημερί¬ 
δα της περιφέρειας του ιδρύματος και μια φορά σε δύο 
ημερήσιες Αθηναϊκές Εφημερίδες μεγάλης κυκλοφο¬ 
ρίας, σαράντα πέντε (45) τουλάχιστον ημέρες πριν απάτη 
λήξη της παραπάνω προθεσμίας. 

2. Δικαίωμα οικονομικής ενίσχυσης έχουν οι υποψήφιες 
που πληρούν τις παρακάτω προϋποθέσεις: 

α) Έχουν ηλικία, από τη μικρότερη που επιτρέπουν οι 
ισχύουσες κάθε φορά διατάξεις του Αστικού Κώδικα την 
σύναψη έγκυρου γάμου, μέχρι και 45 ετών. 

β) Είναι οικονομικά αδύνατες. 

γ) Είναι άγαμες ή έχουν παντρευτεί στο αμέσως προη¬ 
γούμενο ημερολογιακό έτος, από το έτος απονομής της 
οικονομικής ενίσχυσης. 

δ) Να είναι γραμμένες στα δημοτολόγια του Δημοτικού 
Διαμερίσματος Δαμαριώνος του Δήμου Δρυμαλιάς που 
πρόκειται να τελέσουν γάμο με νέο από το Δημοτικό Δια¬ 
μέρισμα Δαμαριώνα και να κατοικήσουν μόνιμα στο ανω¬ 
τέρω δημοτικό διαμέρισμα Δαμαριώνα. 

3. Το Διοικητικό Συμβούλιο, μετά τη λήξη της παραπά¬ 
νω προθεσμίας, εξετάζει τις αιτήσεις και τα λοιπά δικαιο- 
λογητικά που υποβλήθηκαν και επιλέγει - ανακηρύσσει, 
με αιτιολογημένη απόφασή του, τις νέες που θα ενισχυ- 
θούν οικονομικά για την αντιμετώπιση των δαπανών του 
γάμου τους. 

Σε περίπτωση κατά την οποία ο αριθμός των υποψη¬ 
φίων, που πληρούν τις προϋποθέσεις οικονομικής ενί¬ 
σχυσης και έχουν τα ίδια προσόντα, είναι μεγαλύτερος 
από τον αριθμό των οικονομικών ενισχύσεων που πρόκει¬ 
ται να δοθούν, η επιλογή μεταξύ αυτών γίνεται από το Δι¬ 
οικητικό Συμβούλιο του ιδρύματος με δημόσια κλήρωση. 

Σε περίπτωση κατά την οποία κάποιο δικαιολογητικά 
των υποψηφίων είναι ατελές, ως προς ένα ή περισσότερα 
στοιχεία αυτού, το Διοικητικό Συμβούλιο του ιδρύματος 
καλεί τις ενδιαφερόμενες με έγγραφη πρόσκλησή του, 
πριν αποφασίσει σχετικά για την επιλογή των δικαιούχων, 
να συμπληρώσουν τις ατέλειες αυτές, μέσα σε πέντε (5) 
ημέρες από την επίδοση με σχετική απόδειξη της παρα¬ 
πάνω πρόσκλησης. 

4. Η απόφαση εκλογής και ανακήρυξης των δικαιούχων 
τοιχοκολείται, την ίδια ή την επόμενη ημέρα, έξω από τα 
γραφεία του ιδρύματος και του Δημοτικού Διαμερίσμα¬ 
τος και του Δήμου Δρυμαλιάς, καθώς και έξω από τον Ιε¬ 
ρό Ναό, με αποδεικτικό που θα υπογράφεται από το 
Γραμματέα ή άλλο εξουσιοδοτημένο υπάλληλο του ιδρύ¬ 
ματος και από ένα δημότη. 

Με την απόφαση αυτή καλούνται επίσης οι υπόλοιπες 
ενδιαφερόμενες υποψήφιες που απορρίφθηκαν να υπο¬ 
βάλλουν, εφόσον το επιθυμούν, σχετική ένσταση κατά 
της παραπάνω απόφασης του Διοικητικού Συμβουλίου 
του ιδρύματος, μέσα σε δέκα (10) ημέρες από την τοιχο¬ 
κόλληση αυτής. 

Η ένσταση αυτή καταθέτεται με απόδειξη παραλαβής 


στο Γραμματέα ή σε άλλο μέλος του Διοικητικού Συμβου¬ 
λίου του ιδρύματος, που τυχόν έχει οριστεί προς τούτο 
από αυτό. 

5. Μετά την παρέλευση της δεκαήμερης προθεσμίας 
της προηγούμενης παραγράφου και εφόσον δεν υποβλή¬ 
θηκε καμιά ένσταση, δίνεται εντολή στην Τράπεζα ή το πι¬ 
στωτικό ίδρυμα που βρίσκονται οι καταθέσεις του ιδρύ¬ 
ματος, να καταθέσει τα ποσά της οικονομικής ενίσχυσης 
σε έντοκο λογαριασμό, στο όνομα της κάθε δικαιούχου. 

Το ποσό του κεφαλαίου της οικονομικής ενίσχυσης και 
οι τόκοι του, αναλαμβάνονται από τη δικαιούχο με την 
προσκόμιση στην Τράπεζα ή το πιστωτικό ίδρυμα της λη¬ 
ξιαρχικής πράξης γάμου της. 

6. Σε περίπτωση υποβολής ενστάσεων εμπρόθεσμα, το 
ίδρυμα υποβάλλει αυτές μαζί με τα δικαιολογητικά όλων 
των υποψηφίων και τα λοιπά έγγραφα εκλογής και ανα¬ 
κήρυξης των δικαιούχων, ως και τις σχετικές απόψεις του 
Διοικητικού Συμβουλίου για τις ενστάσεις αυτές, στο 
Υπουργείο Οικονομίας και Οικονομικών, το οποίο αφού 
ελέγξει αν τηρήθηκαν ή όχι οι διατάξεις της συστατικής 
πράξης του ιδρύματος, του παρόντος οργανισμού και 
των σχετικών νόμων, τα παραπέμπει με σχετική εισήγησή 
του στο Συμβούλιο Εθνικών Κληροδοτημάτων προς γνω¬ 
μοδότηση. 

Μετά την παραπάνω γνωμοδότηση του Συμβουλίου 
Εθνικών Κληροδοτημάτων για το βάσιμο ή όχι των ενστά¬ 
σεων, εκδίδεται κοινή απόφαση του Υπουργού Οικονο¬ 
μίας και Οικονομικών και του εκ του σκοπού αρμόδιου 
Υπουργού, με την οποία είναι δυνατό να εγκριθούν ή να 
απορριφθούν ή να τροποποιηθούν οι σχετικές αποφάσεις 
του Διοικητικού Συμβουλίου του ιδρύματος, ως προς μία 
ή περισσότερες υποψήφιες ή και να διαταχθεί η επανάλη¬ 
ψη όλης της διαδικασίας επιλογής και ανακήρυξης των δι¬ 
καιούχων της οικονομικής ενίσχυσης. 

7. Αν κάποια από τις δικαιούχες δεντελέσει το γάμο της 
ή πεθάνει άγαμη μέσα σε διάστημα πέντε (5) ετών από τη 
χρονολογία επιλογής της ή τελέσει το γάμο της μέσα 
στην προθεσμία αυτή αλλά δεν αναλάβει το ποσό της οι¬ 
κονομικής ενίσχυσης μέσα σε δύο (2) έτη από την τέλεση 
του γάμου της, τα ποσά του κεφαλαίου και τόκων της οι¬ 
κονομικής ενίσχυσης επαναφέρονται, έπειτα από απόφα¬ 
ση του Διοικητικού Συμβουλίου, στο λογαριασμό καταθέ- 
σεωντου ιδρύματος. 

8. Σε περίπτωση που δεν συμπληρωθεί ο οριζόμενος 
στην προκήρυξη - πρόσκληση αριθμός θέσεων οικονομι¬ 
κής ενίσχυσης για οποιοδήποτε λόγο (μικρότερος αριθ¬ 
μός υποψηφίων κ.λ.π.), τότε τα αδιάθετα ποσά μεταφέ- 
ρονται στο επόμενο έτος με ανάλογη αύξηση του αριθμού 
των οικονομικών ενισχύσεων. 

9. Ο αριθμός των οικονομικών ενισχύσεων που θα δο¬ 
θούν και το ποσό καθεμιάς απ’αυτές, καθορίζεται με από¬ 
φαση του Διοικητικού Συμβουλίου του ιδρύματος, ανάλο¬ 
γα με το ύψος των ετήσιων εσόδων αυτού και τις οικονο¬ 
μικές συνθήκες που επικρατούν. 

Άρθρο 10 

Οικονομική Διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. Η πρώτη διαχει¬ 
ριστική περίοδος αρχίζει από την ημέρα έναρξης λει¬ 
τουργίας του ιδρύματος δηλαδή την επόμενη μέρα του 

θανάτου του ιδρυτή, η οποία μπορεί να παραταθεί μέχρι 
την 31 η Δεκεμβρίου του επόμενου ημερολογιακού έτους, 
με απόφαση του Διοικητικού Συμβουλίου που λαμβάνει 
στην πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού βα¬ 
σιλικού διατάγματος (ΦΕΚ552τ.Α'). 

Άρθρο 11 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα- 
χωρούνται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο χορήγησης οικονομικών ενισχύσε¬ 
ων. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσηςτων σκοπών του. 

Άρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με προεδρικό διάταγμα, σύμφωνα με 
τις διατάξεις των άρθρων 98 του Α.Ν. 2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 13 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιονδή- 
ποτε λόγο, η περιουσία του περιέρχεται με απόφαση του 
Διοικητικού Συ μβουλίου του σε άλλο νομικό πρόσωπο για 
την εκτέλεση των ιδίων σκοπών. 

Στον Υπουργό Εθνικής Παιδείας και Θρησκευμάτων και 
στους Υφυπουργούς Οικονομίας και Οικονομικών και 
Υγείας - Πρόνοιας αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 1 Μαΐου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΑΠ. ΦΩΤΙΑΔΗΣ Π. ΕΥΘΥΜI ΟΥ 

ΥΦΥΠ. ΥΓΕΙΑΣ ΚΑΙ ΠΡΟΝΟΙΑΣ 

Δ. ΘΑΝΟΣ 


( 2 ) 

Έγκριση τροποποίησης διατάξεων του Οργανισμού του 
Κοινωφελούς Ιδρύματος με την επωνυμία «ΔΕΚΑΖΕΙΟ 
ΓΗΡΟΚΟΜΕΙΟ - Ο ΑΓΙΟΣ ΝΙΚΟΛΑΟΣ» που κυρώθηκε 
με το αριθ. 375/24.6.1967 Β.Δ. (ΦΕΚ 115Α') και τροπο¬ 
ποιήθηκε με το από 5.3.1974 Π.Δ. (ΦΕΚ64Α'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Ι.α) Τις διατάξεις της από 26 Ιουλίου 1933 ιδιόγραφης 
διαθήκης του Βασιλείου -Δεκάζου. 

β) Τις διατάξεις του άρθρου 5 του Ν. 3978/59 περί δια- 
θέσεως περιουσιακών στοιχείων προορισθέντων για τη 
λειτουργία του Δεκάζειου Γηροκομείου Τρίπολης προς 
ανέγερση του κτιρίου αυτού, και 

γ) Το αριθ. 375/24.6.1967 Β.Δ. (ΦΕΚ 115Α') περί εγκρί- 
σεως του οργανισμού διοίκησης και λειτουργίας του Δε- 
κάζειου Γηροκομείου Τρίπολης Ο Άγιος Νικόλαος, όπως 
τροποποιήθηκε με το από 5.3.1974 Π.Δ. (ΦΕΚ64Α'). 

2. Τις διατάξεις του άρθρου 98 του Α.Ν. 2039/1939 και 
του άρθρου 110 του Αστικού Κώδικα. 

3. Τα αριθ. 4/26.6.2000 και 7/6.4.2001 πρακτικά συνε¬ 
δρίασης του Διοικητικού Συμβουλίου του Ιδρύματος. 

4. Την από 16.7.2001 γνωμοδότηση του Συμβουλίου 
Εθνικών Κληροδοτημάτων. 

5. Την αριθ. 1100383/1330/Α0006/31.10.2001 (ΦΕΚ 
1485 Β') κοινή απόφαση του Πρωθυπουργού και του 
Υπουργού Οικονομικών, με την οποία ανατέθηκαν αρμο¬ 
διότητες Υπουργού Οικονομικών στους Υφυπουργούς 
Οικονομικών. 

6. Την αριθ. 6459/31.10.2001 (ΦΕΚ 1480Β') κοινή από¬ 
φαση του Πρωθυπουργού και του Υπουργού Υγείας και 
Πρόνοιας, με την οποία ανατέθηκαν αρμοδιότητες στους 
Υφυπουργούς Υγείας και Πρόνοιας. 

Με πρόταση των Υφυπουργών Οικονομίας και Οικονο¬ 
μικών και Υγείας και Πρόνοιας, αποφασίζουμε: 

Άρθρο μόνο 

Εγκρίνουμε την τροποποίηση των άρθρων 2 και 4 του 
οργανισμού του κοινωφελούς Ιδρύματος με την επωνυ¬ 
μία «ΔΕΚΑΖΕΙΟ ΓΗΡΟΚΟΜΕΙΟ - Ο ΑΓΙΟΣ ΝΙΚΟΛΑΟΣ» 
που κυρώθηκε με το αριθ. 375/24.6.1967 Β.Δ. (ΦΕΚ 115Α') 
και τροποποιήθηκε με το από 5.3.1974 Π.Δ. (ΦΕΚ 64Α'), 
ως ακολούθως: 

1. Το άρθρο 2 αντικαθίσταται ως εξής: 

Άρθρο 2 
Σκοπός 

Σκοπός του Ιδρύματος είναι η σ’ αυτό εφ’ όρου ζωής πε¬ 
ρίθαλψη μέχρι πενήντα τεσσάρων (54) ή και περισσότε¬ 
ρων, εφόσον αυτό θα είναι δυνατόν, υπερηλίκων ατόμων 
καιτων δύο φύλων, που παρουσιάζουν εμφανή κάμψη της 
υγείας τους, λόγω του προχωρημένου της ηλικίας τους, 
με συνέπεια να μη μπορούν να εργαστούν, καθώς επίσης 
και ατόμων ηλικιωμένων κατάκοιτων και παραπληγικών, 
που πάσχουν από διάφορες νευροκινητικές διαταραχές 
και χρόνιες παθήσεις, που δεν μπορούν να αυτοεξυπηρε- 
τηθούν, τα οποία έχουν ανάγκη, δημόσιας αντιλήψεως και 
ιδρυματικής κοινωνικής προστασίας και κατάγονται κατά 
σειρά προτίμησης α) από την Τρίπολη, β) από την Αρκα¬ 
δία και γ) από την Πελοπόννησο και από αλλού. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Διαγράφεται το εδάφιο γ'της παραγράφου 1 του άρ¬ 
θρου 4 «Προϋποθέσεις εισαγωγής». 

Στους Υφυπουργούς Οικονομίας και Οικονομικών και 
Υγείας και Πρόνοιας αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 1 Μάίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΦΥΠ. ΥΓΕΙΑΣ ΚΑΙ ΠΡΟΝΟΙΑΣ 

ΑΠ. ΦΩΤΙΑΔΗΣ Δ. ΘΑΝΟΣ 

-♦- 

ΑΠΟΦΑΣΕΙ Σ 

Αριθ. Πρωτ. 2/20207/0025 (3) 

Καθορισμός ανωτάτου ορίου έκδοσης εγγυητικών επι¬ 
στολών από την «ΣΥΝΕΤΑΙΡΙΣΤΙΚΗ ΤΡΑΠΕΖΑ ΕΒΡΟΥ 
ΣΥΝ.ΠΕ.». 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις της παραγράφου 1 του άρθρου τρίτου 
του Νόμου 2441/96 (ΦΕΚ Α' 256/96) «Κύρωση της από 
8.8.96 Σύμβασης μεταξύ του Ελληνικού Δημοσίου και 
της Εθνικής Τράπεζας της Ελλάδος και άλλες διατά¬ 
ξεις». 

2) Το Π.Δ. 284/1988 «Οργανισμός του Υπουργείου Οι¬ 
κονομικών» (ΦΕΚΑ' 128/88). 

3) Την αριθμ. 2/38554/ 0004/23.5.2000 (ΦΕΚ Β' 703/ 
7.6.2000) απόφαση του Υφυπουργού Οικονομικών «Με¬ 
ταβίβαση αρμοδιοτήτων και της εξουσίας να υπογρά¬ 
φουν με «Εντολή Υφυπουργού» στο Γενικό Γραμματέα 
Δημοσιονομικής Πολιτικής, στους Γενικούς Δ/ντές και 
στους Προϊσταμένους Διευθύνσεων και Τμημάτων του 
Γενικού Λογιστηρίου του Κράτους». 

4) Την απόφαση μας 2028691/4534/3.8.95 «Καθορι¬ 
σμός ανωτάτου ορίου έκδοσης εγγυητικών επιστολών 
από τις τράπεζες που γίνονται δεκτές από το Δημόσιο και 
τα Ν.Π.Δ.Δ. σε διαγωνισμούς ή Συμβάσεις για εκτέλεση 
έργων, προμήθειες κ.λπ.». 

5) Το από 4.4.2002 έγγραφο της ανωτέρω Τράπεζας με 
το οποίο ζητά την αύξηση του ορίου έκδοσης εγγυητικών 
της επιστολών στο ανώτατο επιτρεπτό όριο. 

6) Τη δραστηριότητα της Τράπεζας όπως εμφανίζεται 
σήμερα. 

7) Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 

Καθορίζουμε το ανώτατο όριο έκδοσης Εγγυητικών 
Επιστολών της «ΣΥΝΕΤΑΙΡΙΣΤΙΚΗΣ ΤΡΑΠΕΖΑΣ ΕΒΡΟΥ 
ΣΥΝ.ΠΕ.» στο ποσό των 5.900.000 ΕΥΡΩ, με τους όρους 
και τις προϋποθέσεις βάσει των οποίων παρέχονται από 
τις Τράπεζες που λειτουργούν στην Ελλάδα εγγυήσεις 
στο Δημόσιο και τα Νομικά Πρόσωπα Δημοσίου Δικαίου 
για εκτέλεση έργων, προμήθειες κ.λπ. (απόφασή μας 
2028691/4354/3.8.95). 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μάίου 2002 
Με εντολή Υφυπουργού 

Ο Γενικός Γραμματέας Δημοσιονομικής Πολιτικής 
I. ΚΟΥΣΟΥΛΑΚΟΣ 

-♦- 

Αριθ. 2/23674/0022 (4) 

Καθιέρωση εργασίας πέραν από το κανονικό ωράριο 
υπαλλήλων της Γενικής Γραμματείας Πληροφορια¬ 
κών Συστημάτων (Γ.Γ.Π.Σ.) του Υπουργείου Οικονομι¬ 
κών. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. - Τις διατάξεις του άρθρου 29Ατου Ν.1558/85, όπως 
προστέθηκε με το άρθρο 27 του Ν. 2081/92 και αντικατα- 
στάθηκε με το άρθρο 1 του Ν. 2469/97(ΦΕΚ38/Α'). 

2. - Τις διατάξεις του άρθρου 18 του Ν. 2470/97 όπως 
αντικαταστάθηκε με το άρθρο 15 του Ν. 2592/98. 

3. - Την αριθμ. 2/38554/0004/23.5.2000 απόφαση του 
Υφυπουργού Οικονομικών «Μεταβίβαση αρμοδιοτήτων 
και της εξουσίας να υπογράφουν «Με εντολή Υφυπουρ¬ 
γού», στο Γενικό Γραμματέα Δημοσιονομικής Πολιτικής, 
στους Γ ενικούς Διευθυντές και στους Προϊσταμένους Δι¬ 
ευθύνσεων και Τμημάτων του Γενικού Λογιστηρίου του 
Κράτους». 

4. -Το αριθμ.1028625/502/0001Α/Φ51/15.4.2002 έγγρα¬ 
φο της Δ1 -Διοικητικού του Υπουργείου Οικονομικών. 

5. - Το γεγονός ότι από την παρούσα απόφαση προκα- 
λείται δαπάνη πεντακοσίων πενήντα χιλιάδων (550.000) 
ΕΥΡΩ περίπου, η οποία θα αντιμετωπισθεί από τις πιστώ¬ 
σεις του ειδ.φορέα23-150 και ΚΑΕ 0511 και 0512 οικονο¬ 
μικού έτους 2002, αποφασίζουμε: 

Εγκρίνουμε την καθιέρωση εργασίας πέρα από το κα¬ 
νονικό ωράριο, στους υπαλλήλους της Γενικής Γραμμα¬ 
τείας Πληροφοριακών Συστημάτων (Γ.Γ.Π.Σ.) του Υπουρ¬ 
γείου Οικονομικών, για το από 30.3.2002 έως 31.12.2002 
χρονικό διάστημα ως εξής: 

Για επτακόσιους (700) υπαλλήλους, μέχρι είκοσι πέντε 
χιλιάδες πεντακόσιες (25.500) ώρες απογευματινή εργα¬ 
σία και 

Για εξακόσιους πενήντα (650) υπαλλήλους, μέχρι εκα¬ 
τόν είκοσι οκτώ χιλιάδες (128.000) ώρες εργασία κατά τις 
νυχτερινές ώρες καθώς και κατά τις Κυριακές και εξαιρέ¬ 
σιμες ημέρες, πέραν του κανονικού ωραρίου εργασίας. 
Στο ανωτέρω προσωπικό συμπεριλαμβάνονται και οι 
υπάλληλοιπου είναι με απόσπαση, ή με έγγραφη διάθεση 
ή τοποθέτηση από Δ.Ο.Υ., Τελωνεία ή άλλες Υπηρεσίες 
του Υπ. Οικονομικών, καθώς και από Υπηρεσίες άλλων 
Υπουργείων και απασχολούνται με έργα της Γ.Γ.Π.Σ. 

Η κατανομή των ωρών θα γίνει με απόφαση του Γ ενικού 
Γραμματέα της Γενικής Γραμματείας Πληροφοριακών 
Συστημάτων. 

Αρμόδιος δε για τη βεβαίωση της πραγματοποίησης 
της εν λόγω υπερωριακής εργασίας θα είναι ο κατά περί¬ 
πτωση Προϊστάμενος Διεύθυνσης. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Απριλίου 2002 
Με εντολή Υφυπουργού 

Ο Γενικός Γραμματέας Δημοσιονομικής Πολιτικής 

I. ΚΟΥΣΟΥΛΑΚΟΣ 

-♦- 

Αριθ. 258173/3400 (5) 

Τροποποίηση της αριθμ. 451/2001 ΚΥΑ «Καθεστώτα ενι¬ 
σχύσεων του Κοινοτικού Πλαισίου Στήριξης 2000 - 
2006 για επενδύσεις στις γεωργικές εκμεταλλεύσεις». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΓΕΩΡΓΙΑΣ 

Έχοντας υπόψη τις διατάξεις: 

1. Του Ν.Δ. 131/1974 «περί παροχής οικονομικών ενι¬ 
σχύσεων εις την γεωργικήν, κτηνοτροφικήν, δασικήν και 
αλιευτικήν παραγωγήν» (Α' 320), που τροποποιήθηκε με 
τις διατάξεις του Ν. 1409/1983 «Τροποποίηση και συ¬ 
μπλήρωση των διατάξεων του Ν.Δ. 131/1974 περί παρο¬ 
χής οικονομικών ενισχύσεων εις τη γεωργικήν, κτηνοτρο¬ 
φικήν, δασικήν και αλιευτικήν παραγωγήν και άλλες δια¬ 
τάξεις» (Α' 199) και τις διατάξεις του άρθρου 11 του Ν. 
2512/1997 «Ρύθμιση συνταξιοδοτικών θεμάτων στρατιω¬ 
τικών και άλλες διατάξεις» (Α' 138). 

2. Τηςπαραγράφου13τουάρθρου13του Ν. 2601/1998 
«Ενισχύσεις ιδιωτικών επενδύσεων για την οικονομική και 
περιφερειακή ανάπτυξη της χώρας και άλλες διατάξεις» 
(Α 81). 

3. Του Ν. 2520/1997 (ΦΕΚ 173/Α') «Μέτρα για τους νέ¬ 
ους αγρότες ,σύσταση Οργανισμού γεωργικής επαγγελ¬ 
ματικής εκπαίδευσης και απασχόλησης , κατάρτισης και 
απασχόλησης και άλλες διατάξεις» ,όπως έχει τροποποι¬ 
ηθεί και ισχύει μέχρι σήμερα. 

4. Της παραγράφου 10του άρθρου 39του Ν. 2065/1992 
«Αναμόρφωση της άμεσης φορολογίας και άλλες διατά¬ 
ξεις» (Α'113). 

5. Του άρθρου 29Ατου Ν. 1558/1985 «Κυβέρνηση και 
κυβερνητικά όργανα» (Α' 137), που προστέθηκε με το άρ¬ 
θρο 27 του Ν. 2081/1992 «Ρύθμιση του θεσμού των Επι¬ 
μελητηρίων, τροποποίηση διατάξεων του Ν. 1721/1987 
για τον εκσυγχρονισμό των επαγγελματικών οργανώσε¬ 
ων των εμπόρων, βιοτεχνών και λοιπών επαγγελματιών 
και άλλες διατάξεις» (ΑΊ54) καιτροποποιήθηκε με το άρ¬ 
θρο 1 του Ν. 2469/1997 «Περιορισμός και βελτίωση της 
αποτελεσματικότητας των κρατικών δαπανών και άλλες 
διατάξεις» (Α'38). 

6. Του Ν. 2860/2000 (ΦΕΚ251/Α') «περί διαχείρισης, πα¬ 
ρακολούθησης και ελέγχου του Κοινοτικού Πλαισίου Στή¬ 
ριξης και άλλες διατάξεις». 

7. Της 277/25.7.1997 κοινής απόφασης των Υπουργών 
Οικονομικών και Γεωργίας «περί κινήτρων και οικονομι¬ 
κών ενισχύσεων για την επιτάχυνση της προσαρμογής 
των γεωργικών διαρθρώσεων στα πλαίσια του Καν. (ΕΚ) 
950/97». 


8. Του Καν. (ΕΚ) 1260/1999του Συμβουλίου (1161) «πε¬ 
ρί γενικών διατάξεων για τα διαρθρωτικά ταμεία». 

9. Του Καν. (ΕΚ) 1257/1999 του Συμβουλίου (Ε 160) για 
τη στήριξη της αγροτικής ανάπτυξης από το Ευρωπαϊκό 
Γεωργικό Ταμείο Προσανατολισμού και Εγγυήσεων (ΕΓ- 
ΤΠΕ) και την τροποποίηση και κατάργηση ορισμένων κα¬ 
νονισμών. 

10. Του Καν. (ΕΚ) 1750/1999 της Επιτροπής (1214) για 
τη θέσπιση λεπτομερών κανόνων εφαρμογής του Καν. 
(ΕΚ) 1257/1999 του Συμβουλίου για την στήριξη της 
αγροτικής Ανάπτυξης από το ΕΓΤΠΕ. 

11. Του Καν. (ΕΚ) 2603/1999 της Επιτροπής (1316) για 
τη θέσπιση μεταβατικών κανόνων όσον αφοράτη στήριξη 
της αγροτικής ανάπτυξης που προβλέπεται από τον Καν. 
(ΕΚ) 1257/1999 του Συμβουλίου. 

12. Του Καν. (ΕΚ) 2075/2000 της Επιτροπής (1246) περί 
τροποποίησης του Καν.(Ε.Κ,) 1750/1999 της Επιτροπής. 

13. Των κοινοτικών κατευθυντήριων γραμμών για τις 
κρατικές ενισχύσεις στον τομέα της Γεωργίας (2000/0 
28/2002) 

14. Του Καν. (ΕΚ) 1159/2000 της Επιτροπής (Ε 130) για 
τις δράσεις πληροφόρησης και δημοσιότητας που πρέπει 
να αναλαμβάνουν τα κράτη μέλη σχετικά με τις παρεμβά¬ 
σεις των διαρθρωτικών ταμείων 

15. Του Καν. (ΕΚ) 1685/2000 της Επιτροπής (Ε 193) για 
τη θέσπιση λεπτομερών κανόνων εφαρμογής του Καν. 
(ΕΚ) 1260/1999του Συμβουλίου, όσον αφορά την επιλεξι- 
μότητα των δαπανών των ενεργειών που συγχρηματοδο- 
τούνται από τα διαρθρωτικά ταμεία. 

16. Του Καν. (ΕΚ) 438/2001 της Επιτροπής (Ε63) για θέ¬ 
σπιση λεπτομερών κανόνων εφαρμογής του κανονισμού 
(ΕΚ) αριθ. 1260/1999του Συμβουλίου, όσον αφορά τα συ¬ 
στήματα διαχείρισης και ελέγχου των παρεμβάσεων των 
διαρθρωτικών Ταμείων 

17. Του Καν. (ΕΚ) 448/2001 της Επιτροπής (Ε64) για θέ¬ 
σπιση λεπτομερών κανόνων εφαρμογής του κανονισμού 
(ΕΚ) αριθ. 1260/1999 του Συμβουλίου, όσον αφορά τη 
διαδικασία διενέργειας δημοσιονομικών διορθώσεων 
στην παρέμβαση που χορηγείται στο πλαίσιο των Διαρ¬ 
θρωτικών Ταμείων 

18. Του Επιχειρησιακού Προγράμματος «Αγροτική Ανά¬ 
πτυξη - Ανασυγκρότηση της Υπαίθρου 2000-2006» 
(Ε. Π. Α. Α. Α. Υ. 2000 - 2006), όπως έχει εγκριθεί από την Ευ¬ 
ρωπαϊκή Επιτροπή με την απόφαση αριθμ. Ε(2001) 
845/6.4.2001 και ιδίως τον Άξονα Προτεραιότητας 1 του 
Ε.Π.Α.Α.Α.Υ. 2000 - 2006 με τίτλο «Επενδύσεις στις γεωρ¬ 
γικές εκμεταλλεύσεις». 

19. Του Καν. (ΕΟΚ) 2092/91 (Ε 198) «περί βιολογικού 
τρόπου παραγωγής γεωργικών προϊόντων και των σχετι¬ 
κών ενδείξεων στα γεωργικά προϊόντα και στα είδη δια¬ 
τροφής», όπως ισχύει. 

20. Του Καν. (ΕΟΚ) 2081/92 (Ε208) «για την προστασία 
των γεωγραφικών ενδείξεων και της ονομασίας προέλευ¬ 
σης των γεωργικών προϊόντων και των τροφίμων». 

21. Του Π.Δ. 344/29.12.2000 (ΦΕΚ 297/Α') «περί άσκη¬ 
σης του επαγγέλματος γεωτεχνικού». 

22. Την αριθμ. 451/2001 ΚΥΑ «καθεστώτα ενισχύσεων 
του κοινοτικού πλαισίου στήριξης 2000 - 2006 για επεν¬ 
δύσεις στις γεωργικές εκμεταλλεύσεις». 

23. Την αριθμ 37610/2001 απόφαση του Πρωθυπουρ¬ 
γού και του Υπουργού Εθνικής Οικονομίας «Καθορισμός 
αρμοδιοτήτων του Υφυπουργού Εθνικής Οικονομίας Χρ. 
Πάχτα». 

24. Την αριθμ. 459/13.12.2001 Κ.Υ.Α. (Καθεστώτα ενι¬ 
σχύσεων του Κοινοτικού Πλαισίου Στήριξης 2000 - 2006 
για επενδύσεις στις γεωργικές εκμεταλλεύσεις) τροπο- 
ποιητική της 451/2001 Κ.Υ.Α,. 

25. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

1. Τροποποιούμε την παράγραφο 3 του άρθρου 71 της 
451/2001 Κ.Υ.Α. ως εξής: «Σε εξαιρετικές περιπτώσεις με 
απόφαση του Υπουργού Γεωργίας είναι δυνατόν να πα- 
ρατείνονται οι προθεσμίες των άρθρων 19 έως 30». 

2. Κατά τα λοιπά ισχύει η αριθμ. 451/2001 απόφασή μας 
όπως αυτή τροποποιείται κάθε φορά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μάίου 2002 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

ΧΡ. ΠΑΧΤΑΣ Κ. ΣΚΑΝΔΑΛΙΔΗΣ 

ΓΕΩΡΓΙΑΣ 

Γ. ΔΡΥΣ 
-♦- 

Αριθ. 5113.01/15/2002 (6) 

Παραίτηση Μέλους της Ρυθμιστικής Αρχής Θαλασσίων 
Ενδομεταφορών (ΡΑΘΕ). 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Τις διατάξεις της παρ. 4 του άρθρου δωδέκατου του 


Ν. 2932/2001 «Ελεύθερη παροχή υπηρεσιών στις Θαλάσ¬ 
σιες Ενδομεταφορές - Σύσταση Γ ενικής Γ ραμματείας Λι¬ 
μένων και Λιμενικής Πολιτικής - Μετατροπή Λιμενικών Τα- 
μείων σε Ανώνυμες Εταιρίες και άλλες διατάξεις» (ΦΕΚ 
145 Α'). 

β. Την αριθ. 5214.18/01/01/15.10.2001 απόφαση ΥΕΝ με 
θέμα «Διορισμός Μελών στη Ρυθμιστική Αρχή θαλασσίων 
Ενδομεταφορών (ΡΑΘΕ)» (ΦΕΚ229/τ. ΝΠΔΔ). 

γ. Την αριθ. 5111.03/60/2001/18.10.2001 κοινή απόφα¬ 
ση της Υφυπουργού Ανάπτυξης και του Υπουργού Εμπο¬ 
ρικής Ναυτιλίας «Ορισμός ΖΟΥΜΠΕΡΗ Σταματίου ως Μέ¬ 
λους της Ρυθμιστικής Αρχής Θαλασσίων Ενδομεταφο¬ 
ρών (ΡΑΘΕ)» (ΦΕΚ 1421 Β'). 

δ. Την από 15.4.2002 αίτηση παραίτησης του ΖΟΥΜΠΕ¬ 
ΡΗ Σταματίου, αποφασίζουμε: 

1. Την αποδοχή, από 16.4.2002, της αίτησης παραίτη¬ 
σης του ΖΟΥΜΠΕΡΗ Σταματίου απάτη θέση Μέλους της 
Ρυθμιστικής Αρχής Θαλασσίων Ενδομεταφορών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 8 Μάίου 2002 

